Í dag er Heri Joensen ein av størstu forsprákarunum fyri grindadrápi og stríðist eisini fyri at sannføra útlendsk spælistøð um ikki at taka Týr av skránni 2017-04-27 10: 03 Dimma Ein mynd sigur meir enn túsund orð, sigst, men ein mynd kann eisini elva til kjak upp á fleiri túsund orð. Í øllum førum, um hon verður løgd á Facebook, og tey avmyndaðu eru ein kendur tungmálmssangari og ein avlívaður grindahvalur. Spyr bara Hera Joensen, sangara og guitarleikara í Týr. Eftir at myndin varð løgd út, tók kjak seg upp alt fyri eitt, og viðmerkt varð dúgliga undir myndini. Stutt eftir hetta sá Heri eitt sokallað” event”–eitt uppslag–á Facebook, har eggjað varð til mótmælisgongu undir eini konsert á komandi konsertferðini hjá Týr. -Tað var í Berlin ella Köln, eg minnist ikki heilt, sigur Heri. Nøkur av spælistøðunum, ið eftir ætlan skuldu hýsa konsertum við Týr, valdu at taka føroyska tungmálmsbólkin av skránni, orsakað av hóttanini um mótmælisgongur. Tey hildu seg ikki kunna veita vissu fyri trygdini hjá áhoyrarunum. Einstøk støð valdu at avlýsa, tí hildið var, at grindadráp er djórapínsla og ikki kann verjast. -Eg helt, at hetta við grindadrápi var farið eitt sindur í bakgrundina, eftir at Sea Shepherd mestsum einki fekk burturúr, seinast felagsskapurin var í Føroyum. Tað koma fleiri sovorðnar myndir út, tá tað er grind, men eg havi ein illgruna um, at teir løgdu eftir mær, tí tað var eg, og eg havi kjakast við Paul Watson fyrr. Eg hugsi kanska, at teir fylgja eitt sindur við, sigur Heri, ið ikki heldur, at føroyingar skulu vera bangnir fyri at leggja myndir av grindadrápi út á netið. -Eg gjørdi fyrst eitt brot, einar tveir minuttir langt, sum eg gav okkara bookara. Tað varð ikki gjørt alment, men hann helt ikki, at hetta var gott nokk. So gjørdi eg eitt nýtt brot, tað, ið eg legði út á Youtube, og tað fór víða um. Filmsbrotini vóru nokk til, at okkurt spælistað setti Týr aftur á skránna, men onnur vóru framvegis ikki sannførd. -Onkur hevur viljað fingið orðið á meg persónliga, og tey hava so ringt til mín. Eg havi so greitt teimum frá støðuni og vissað tey um, at eg ikki eri nakar psykopatur. Hesin spurningurin er ikki altíð so lættur at svara, tí fá djóraatgerðarfólk eru eins kend í almenninginum sum Paul Watson. Heri er kortini rættuliga sannførdur um, at tann, ið byrjaði júst hesa mótmælisherferðina, er týskarin Jürgen Ortmüller, møguliga saman við landsmanninum Frank Riefenstahl, ið er limur í Sea Shepherd felagsskapinum. -Sum eg dugi at síggja tað, byrjaði hetta við teimum báðum, og teir hava eitt netverk av fólki, sum sita heima og skriva, greiðir Heri frá. Tey eru fleiri, sum skriva mótmæli á síðuni, og øll geva spælistaðnum eina stjørnu. Eru tey nóg nógv, kann hetta gera, at miðal ummælið hjá spælistaðnum lækkar og umdømið versnar. Til dømis skrivar ein, sum er nevnd Evy Schaeffer, soleiðis á veggin hjá spælistaðnum Villemeen í Arnhem í Hollandi:“ I can't believe you register bands that promote violence to the extent TYR does blood violence belongs in the past. Fólk, ið plága til stuttleikar, sigur Heri. -Men Jürgen Ortmüller sjálvur er ein religiøsur klikkheysur, sum er í onkrari katólskari antijødiskari sekt. Hann heldur, at vit eru ókristiligir, og tí vil hann hava okkum boykottaðar. Um hann hevur verið við at byrja tað heila, tað veit eg ikki, men hann kom so uppí, og tað fyrsta hann gjørdi var at kalla meg ljótan, sigur Heri flennandi, og heldur, at hjá gráhærda kanadiumanninum er motivatiónin pengar, sum hann fær frá privatfólki og fyritøkum. Filmsstubbarnir, ið Heri legði á netið, skaptu nógv kjak, bæði á Facebook og Youtube. Talan er um persónligu síðurnar hjá Hera, og trupult kann vera at umsita tær fleiri túsund viðmerkingarnar, sum verða skrivaðar. -Nøkur eru als ikki at tosa við, serliga ikki á einum slíkum almennum forummi, men eg havi latið tey staðið, sum í minsta lagi halda seg til ein hampiligan tóna og tosa um veruleikan heldur enn okkurt, sum Jürgen Ortmüller hevur spunnið upp, sigur Heri. Sangarin heldur, at tey flestu, eisini tey, sum í fyrsta umfari tykjast víðgongd og heldur ómøgulig, kunnu røkkast við skynsemi. -Eftir at eg havi greitt frá, hvat grindadráp er fyri nakað, hevur onkur skrivað til mín og umborið seg fyri, at tey hava brúkt ljót orð ímóti mær fyrr. -Eg var bara ein púra miðal føroyingur hesum viðvíkjandi, sigur hann. Hetta broyttist í 2012, tá sangarin kjakaðist við Paul Watson í sambandi við sendingina Whale Wars: Viking Shores hjá Animal Planet. Síðan hevur grindadráp verið nakað, ið hevur fylt alsamt meir í lívinum hjá Hera og hinum í Týr. Sangarin og Týr, sum hann leiðir á pallinum og umsitur annars, eru av álvara komin í brennidepilin orsakað av myndini og tí eftirspæli, sum hon fekk. -Hetta hevur verið stóra málið hjá okkum í seinastuni, og tað er farið rættuliga víða um, sigur Heri. Samrøður eru gjørdar um málið við alskyns fjølmiðlar, mest við tungmálmsmiðlar av ymsum slag, men eisini aðrar etableraðar meginstreymsmiðlar. -Fyrsta videobrotið, ið eg legði út, fekk meir umtalu og vísingar enn nakað annað, sum eg nakrantíð havi gjørt. Onkur hevur enntá skrivað, at honum als ikki dámar tónleikin, men fer at keypa eina fløgu, bara fyri at stuðla okkum, sigur Heri smílandi. -Summi meina, at mann als ikki skal drepa djór. Men sum tann ídni kjakarin hann er, skoytir hann uppí:-Men eitt argument, sum riggar væl móti tí er, at mann skuldi heldur givist at dálka høvini, enn at gevast at eta grind og fisk. Og vánaligastu grundgevingarnar móti grindadrápi, tú hevur hoyrt? Heri flennir eitt sindur uppgevandi. Heri steðgar á, men tað tykist, sum hann kundi hildið fram langt út á kvøldið. Nýggj fløga á veg Heri Joensen og hinir í tungmálmsbólkinum Týr arbeiða í løtuni við nýggjum sangum, sum koma at mynda komandi útgávuna hjá bólkinum. Um alt gongur "simpelthen super", kemur hon út fyrra hálvár næsta ár. Ikki so góða tíð til tónleikin Arbeiðið við nýggju fløguni hevur verið í gongd í eina tíð, men Heri greiðir frá, at teir ikki eru komnir so langt, sum teir høvdu ynskt sær. -Tað er trupult at fáa tíð til tað. Eg havi yvirtikið umsitingina av bólkinum, og havi mestsum alt tað fyrisitingarliga um hendi. -Eg havi eina hóming av, hvussu hvør tekstur skal síggja út, men tað kemur einki kjøt á fyrr enn til seinast, og tí fara vit at halda tað fyri okkum sjálvar enn. Soleiðis sóu eini boð út, sum Heri Joensen, sangari í Týr, fekk í talgilda postkassan á Facebook. Hann er vanur at fáa slíkt sendandi, men síðan myndin av honum og grindahvalinum í Hvannasundi varð løgd á Facebook, eru nógv ófantalig boð endaði í innboksini. Hann er ikki týpan, ið tykist taka hóttanir í alt ov stórum álvara, men slíkt ávirkar kortini. -Tá ein fær ov nógv slíkt, er skjótt at blíva deprimeraður. Fyri tað fyrsta er tað sjálvandi keðiligt í sær sjálvum, og fyri tað næsta er tað rættuliga syrgiligt at síggja vaksin fólk uppføra seg á ein somikið óbúnan hátt. Hetta fyri at noyða Studenterhuset at nokta Týr at spæla har. Strategiin var hin sama sum aðrastaðni, og helst standa somu menn aftanfyri. Teir fingu kortini einki burturúr innsatsinum. Konsertin verður hildin eftir ætlan, segði Mikkel Larsen, fyrireikari, við TV 2 Nord. Og konsertin var hildin eftir ætlan uttan trupulleikar og Týr fekk góð skoðsmál.